Magistrada degana de jutjats de Barcelona i experta de reconegut prestigi en l'àmbit de dret de família, la mediació i la formació judicial, reclamada sovint com a docent, ponent o assessora en projectes internacionals en aquesta àmbits, és una de les principals impulsores dels ADR en l'àmbit judicial.
Avui, respon les preguntes de l'ADR Justícia
En un escenari postCOVID-19, algunes veus preveuen un col·lapse de les oficines judicials.
Què creieu que poden aportar els sistemes de resolució alternativa de conflictes (ADR) per reduir-lo?
En l'actual situació de l'Administració de justícia, que, ja abans de la declaració de l'estat d'alarma, patia un col·lapse importantíssim, l'aturada durant el confinament i l'augment de casos comportarà la sobresaturació del sistema.
Per tant, el primer avantatge d'optar per un mètode ADR és el temps.
La resposta al problema arribarà en setmanes, mentre que si la qüestió se sotmet al tribunal, trigarà anys.
D'altra banda, la rigidesa normativa dona poc joc a solucions flexibles.
En canvi, per mitjà d'un ADR podem arribar a respostes que es vagin acomodant a les circumstàncies sense necessitat de passar a cada moment pel jutjat.
L'ús de la mediació judicial encara és baix.
Quines creieu que en són les causes?
Què creieu que es podria fer ara mateix perquè els jutjats utilitzessin més la mediació i els altres ADR?
Manca de confiança fonamentada en la manca d'experiència.
Cal incorporar als deganats peces clau d'acompanyament en la determinació de la millor solució a cada problema: ajudar l'òrgan judicial a fer triatge i fer el seguiment de les remissions a ADR per evitar que es perdi temps en les designes.
Cal que les persones que opten per un ADR un cop ja han presentat la demanda judicial sentin que també el tribunal està pendent del seu cas.
Durant el confinament s'està intervenint molt fent mediació en línia.
Creieu que aquest model de treball en mediació té recorregut en l'àmbit de la mediació judicial?
Protocol·litzar aquest tipus d'intervenció: cal que tothom sàpiga què es farà, amb qui i com es contactarà i quin serà el resultat: rapidesa, transparència en el tràmit, confidencialitat i seguretat.
Ben aviat s'aprovaran reformes legislatives que introdueixen una sessió prèvia informativa obligatòria en determinats processos judicials.
A més, en la sessió informativa ja s'ha de poder fer una sessió indagatòria del conflicte concret.
Recomaneu-nos un llibre i una pel·lícula sobre resolució de conflictes.
Fent un exercici de prospectiva, com creieu que s'administrarà justícia d'aquí a 15 o 20 anys?
El ciutadà tindrà contacte virtual amb l'Administració.
La versatilitat en els diferents mètodes de resolució de conflictes serà una realitat.
El procediment judicial, tal com ara l'entenem, quedarà reduït a determinats supòsits.
L'especialització farà un pas endavant (experts en infants, adolescents, problemes econòmics, patrimonials, relacions amb les administracions encarregades de la protecció dels infants, relacions amb salut mental, noves formes convivencials...).
Es treballarà sempre de forma multidisciplinària, de manera que no es prendrà una resolució judicial sense la intervenció necessària d'altres experts.
Apareixeran nous conflictes (adopció d'embrions congelats, multiparentalitats, famílies residents en diferents continents...).
Quin consell donaríeu a un nou jutge o una nova jutgessa sobre els ADR al seu jutjat?
Que obri la seva ment a altres possibilitats.
Que doni l'oportunitat a altres vies de solució.
Que entengui que el temps invertit en la promoció dels ADR mai no és un temps perdut.
En la mediació exprés (prevista pel Reial decret llei 16/2020), veiem que els tràmits processals previstos –com la compareixença amb la primera part, la notificació a la segona part– ja esgoten els dies previstos en el procediment, i això podria deixar la mediació sense contingut.
Creieu que es pot aplicar alguna mesura per impulsar-la?
Malauradament, una cosa són els terminis que marca la llei i una altra la realitat.
És gairebé impossible que, en l'actual situació, l'òrgan judicial pugui tenir marge per complir estrictament els curts terminis, que, d'altra banda, no són pas diferents dels que ja es preveuen per a les mesures provisionals.
Aquesta realitat farà possible l'espai per a la mediació o altres ADR.